નાણાપ્રધાને જણાવ્યું કે લક્ઝરી ચીજવસ્તુઓને પોતાના હિસ્સાનો ટેક્સ ચૂકવવો પડશે. જો વેપારીઓને આ માટે એવું લાગે કે તેઓ પરેશાનીનો ભોગ બની રહ્યા છે તો સરકાર તેઓ સાથે વાતચીત કરવા તૈયાર છે, પરંતુ સોના, ચાંદી અને હીરા ઉપર ટેક્સ ચૂકવવો જ પડશે. નાણાપ્રધાને કહ્યું કે જીએસટી પર બનેલી કમિટીએ સોના ઉપર ટેક્સ લાદવાની ભલામણ કરી હતી. કમિટીએ કહ્યું હતું કે જો સોના ઉપર ટેક્સ નહીં લાદવામાં આવે તો બાકી અન્ય ચીજવસ્તુઓ ઉપર ટેક્સ વધારવો પડશે અને સરકાર આવું ના કરી શકે, કેમ કે સોનું સામાન્ય માણસ રોજબરોજ ખરીદતો નથી.